Medeia (drama)

Trasiedi gan y dramodydd o hen Roeg, Ewripides (480 CC–406 CC) yw Medeia (Hen Roeg: Μήδεια, Mēdeia; Saesneg Medea). Fe'i llwyfannwyd gyntaf yn 431 CC fel rhan o drioleg o ddramâu, gyda'r ddwy arall heb oroesi. Mae'r ddrama yn canolbwyntio ar weithredoedd Medeia, cyn-dywysoges teyrnas Colchis a gwraig Iason; mae hi'n canfod bygythiad i'w safle yn y byd wrth i Iason ei gadael hi am dywysoges o Corinth ac yn dial arno trwy lofruddio ei wraig newydd, ei dad-yng-nghyfraith a'i ddau fab ei hun, cyn dianc i Athen i ddechrau bywyd newydd.

Mae drama Ewripides wedi cael ei dehongli gan ddramodwyr ar draws y canrifoedd mewn amrywiaeth o ffyrdd, gan gynnig diffiniadau gwleidyddol, seicdreiddiol a ffeministaidd.

 Cyfieithiadau Cymraeg 
Cyfieithodd Annes Gruffydd y ddrama i'r Gymraeg ym 1996 i'w llwyfannu gan Theatr Genedlaethol Ieuenctid Cymru, o dan gyfarwyddyd Menna Price. Galwodd y ddrama yn Medea.

Cyfieithwyd Medeia i'r Gymraeg gan y bardd Gwyneth Lewis yn 2016, ac fe'i cyhoeddwyd gan Gyhoeddiadau Barddas. Man cyhoeddi: Aberystwyth, Cymru.; Gwefan Gwales; Cyngor Llyfrau Cymru; adalwyd 1 Awst 2017

Ystyrir y bardd Gwyneth Lewis yn un o'n prif lenorion; yn ogystal â chyhoeddi tair cyfrol o gerddi yn Gymraeg mae hi hefyd wedi cyhoeddi'n helaeth yn Saesneg ac mae ei chyhoeddiadau yn y ddwy iaith wedi ennill gwobrau. Medeia yw'r drydedd ddrama i Gwyneth ei chyfieithu. Eisoes cyhoeddwyd Clytemnestra (Sherman Cymru) ac Y Storm (Cyhoeddiadau Barddas) yn 2012.

Botwm Crys yn cadw lle

Gweler hefyd
 Rhestr llyfrau Cymraeg
 Wicibrosiect Llyfrau Gwales

Cyfeiriadau

Categori:Dramâu Groeg yr Henfyd
Categori:Llyfrau Cymreig 2016
Categori:Prosiect Wici Môn